สอบถามหน่อยค่ะ.. มีอะไรกับแฟนประมาณ 2 วัน แล้วไม่ได้กินยาคุมเลย 7 วัน เพิ่งจะซื้อยาคุมไปกินเมื่อวานนี้ เมื่อช่วงสายๆมีอาการเวียนหัวแล้วก็จะอาเจียน เลยไปซื้อที่ตรวจมาตรวจแต่ก็ไม่มีอะไร ควรกินยาคุมต่อมั้ยคะ? แล้วจะมีสิทธิ์ท้องมั้ย?
สวัสดีค่ะ การมีเพศสัมพันธ์ที่ไม่ได้ป้องกันนั้น ไม่แน่ใจว่าเกิด 2 หรือ 7 วันก่อนหน้านี้ หากเกิด 2 วันก่อนหน้านี้หรือไม่เกิน 72 ชั่วโมงก่อนนั้น อาจมีข้อบ่งชี้การใช้ยาคุมฉุกเฉินกินภายใน 72 ชั่วโมง เพื่อช่วยลดโอกาสการตั้งครรภ์ แต่หากผ่านมา 7 วันแล้ว การใช้ยาคุมฉุกเฉินจะไม่มีผลในการลดการตั้งครรภ์แต่อย่างใดหรือถ้ากรณีนี้หมายถึงว่าจะเริ่มกินยาคุมแบบแผงนั้น ควรจะต้องตรวจให้แน่ใจก่อนว่าไม่ตั้งครรภ์จากการมีเพศสัมพันธ์ครั้งก่อนหน้านี้ โดยควรจะซื้อชุดตรวจครรภ์ทางปัสสาวะมาตรวจได้เองเบื้องต้น ซึ่งจะให้ผลบวกได้ตั้งแต่ 10-14 วันหลังปฏิสนธิ ตอนนี้อาจจะยังเร็วไปที่จะตรวจ และถ้าได้ตรวจในเวลาดังกล่าวแล้วพบว่าไม่ตั้งครรภ์จริง จึงค่อยเริ่มยาคุมแบบแผงรายเดือน หรืออาจจะรอให้ประจำเดือนมา แล้วรีบเริ่มยาคุมภายใน 5 วันแรกของรอบเดือนก็ได้เช่นเดียวกัน